Asror bobo. Asror bobo — mohir oʻzbek hikoyanavisi Abdulla Qahhorning mashhur hikoyalaridan biri. Professor Yoʻldosh Solijonovga koʻra, ushbu hikoya, qahramon psixologiyasini ochishda detallardan foydalanishning eng yaxshi namunasidir. Shoʻrolar davrida "„Asrarkul ata“" nomi bilan qoraqalpoqchaga oʻgirilib chop etilgan. Hikoyada xalq hayoti tasviri bir oila aʼzolari orasidagi munosabatlarda koʻzga tashlanadi. Unda moddiy qashshoqlikdan koʻra maʼnaviy qashshoqlik koʻproq aks etgan deya taʼkidlanadi.